เมื่อวานลองเอามือคลำปากด้านล่างดู ปรากฏว่ามีก้อนๆกลมๆอยู่ในปากล่างค่ะเม็ดนิดเดียว ถ้ามองเผินๆดูไม่มีอะไรมันไม่ได้เป็นตุ่มนูนขึ้นมา แต่ถ้าเอามือจับจะรู้สึกถึงก้อนๆ มันขยับได้เลื่อนได้ไปมา มีสองก้อนเลยค่ะ ตรงปากล่างทั้งแถบขวาและแถบซ้าย ไม่รู้สึกเจ็บอะไรเลย แบบนี้คือเป็นอะไรหรอคะ ไม่รู้ว่าเป็นมานานหรือยังเพราะเพิ่งลองเอามือไปจับ มันจะเป็นอะไรร้ายแรงไหมตะ พวกเนื้องอกหรือซีสต์หรือมีทางเป็นมะเร็งได้ไหมคะ ตอนนี้อายุ21ปีไม่เคยสูบบุหรี่เลย แล้วแบบนี้ถ้าจะเอาออกต้องพบทางไหนคะกังวลมาก🙇🙇🙇
สวัสดีค่ะ ก้อนกลมๆ ที่อยู่ด้านในปาก อาจเป็น1. ถุงน้ำเมือก (mucocele หรือ ranula) เกิดจากการอุดตันของท่อของต่อมน้ำลายขนาดเล็กๆ บริเวณริมฝีปากและมีการรั่วไหลของน้ำเมือกออกมาอยู่รอบๆ เนื้อเยื่อแถวนั้น ทำให้เห็นเป็นก้อนนูนได้ มักคลำได้นิ่ม ไม่แข็ง และไม่มีอาการเจ็บหรือปวด2. การติดเชื้อต่างๆ เช่น โรคหูด แต่ลักษณะของตุ่มจะมีพื้นผิวที่ขรุขระ หรืออาจเป็นรอยโรคของโรคซิฟิลิส แต่มักจะเป็นก้อนนูนที่มีแผลอยู่บนก้อน เป็นต้น3. เนื้องอกธรรมดาชนิดต่างๆ เช่น เนื้องอกของต่อมน้ำลายเล็กๆ ที่ริมฝีปาก เนื้องอกอื่นๆ เช่น lipoma, neurofibroma, leiomyoma, fibrous histiocytoma, granular cell tumor เป็นต้น4. เป็นมะเร็ง แต่พบได้น้อยมากในคนอายุน้อย ก้อนมักโตเร็ว และมักทำให้เจ็บหรือปวดดังนั้น หากอายุเพียง 21 ปี ก้อนไม่ได้โตเร็ว ไม่ได้มีอาการเจ็บ ปวด ก็ไม่น่าใช่มะเร็งค่ะ แนะนำว่าหากก้อนยังคงอยู่ ไม่หายไป ก็ควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปจับ ลูบคลำบ่อยๆ และระวังไม่ให้กัดโดน เพราะอาจทำให้เกิดการอักเสบตามมาได้ค่ะ